Μιχάλης Μουρούτσος

Ο Μιχάλης Μουρούτσος (29 Φεβρουαρίου 1980, Λαγκάδια Αρκαδίας) είναι Έλληνας  αθλητής του Ταεκβοντό, που αναδείχθηκε Ολυμπιονίκης κατακτώντας χρυσό μετάλλιο στην κατηγορία των 58 κιλών το 2000 και επίσης το 2004 στην Αθήνα, όπου κατέλαβε την 5η θέση. Έγινε μάλιστα ο πρώτος αθλητής (χρονολογικά, καθώς η κατηγορία του διεξήχθη πρώτη στο Σίδνεϊ) που κατέκτησε το πρώτο χρυσό μετάλλιο στο άθλημα αυτό στην Ιστορία των Ολυμπιακών Αγώνων. Κατάφερε να γίνει χρυσός ολυμπιονίκης με τη βοήθεια του προπονητή του Θοδωρή Κανελλόπουλου, που του πρόσφερε τις απαραίτητες γνώσεις και τον εκπαίδευσε.

Ξεκίνησε να ασχολείται με το άθλημα το 1987. Ομάδα του είναι ο Α.Σ. Δάφνης. Έχει βαθμό αξιωματικού της Διοίκησης Υποβρυχίων Καταστροφών. Το όνομά του έχει δοθεί τιμητικά στο κλειστό γυμναστήριο του Δήμου Δάφνης. Από το Σεπτέμβριο του 2013 είναι επικεφαλής του τμήματος ταεκβοντό του Ολυμπιακού.

 Παρουσία σε Ολυμπιακούς Αγώνες 
ΈτοςΤόπος ΧώραΘέση2000ΣίδνεϊΑυστραλία1η θέση (χρυσό μετάλλιο)2004ΑθήναΕλλάδα5η θέση

 Άλλες διεθνείς διακρίσεις 
ΈτοςΑθλητική ΟργάνωσηΘέση2000Ευρωπαϊκό Πρωτάθλημα1η θέση (χρυσό μετάλλιο)2003Παγκόσμιο πρωτάθλημα5η θέση20055η θέση2005Πανεπιστημιάδα3η θέση (χάλκινο μετάλλιο)

 Τηλεόραση 
+Τηλεόραση Σεζόν Τίτλος Προγράμματος Κανάλι  Ρόλος Σημειώσεις2010-2011Just the 2 of UsMEGAΟ Ίδιος Διαγωνιζόμενος | 7η Θέση2013-2014Dancing with the StarsANT1Διαγωνιζόμενος | 6η Θέση2018Survivor GreeceΣΚΑΪΔιαγωνιζόμενος | 11η Θέση

 Προσωπική ζωή 
Από το 2010 μέχρι το 2013 ήταν παντρεμένος με το μοντέλο (Playmate 2005) Αναστασία Περράκη και μαζί απέκτησαν μια κόρη, την Έλενα (γενν. 2009). Από το 2015 μέχρι το 2018 ήταν σε σχέση με την παρουσιάστρια Λάουρα Νάργες.

 Παραπομπές 

 Εξωτερικοί σύνδεσμοι 
Βιογραφικό του αθλητή στον ιστότοπο του Συνδέσμου Ελλήνων Ολυμπιονικών.

Κατηγορία:Έλληνες χρυσοί Ολυμπιονίκες
Κατηγορία:Έλληνες αθλητές του Τάε Κβον Ντο
Κατηγορία:Συμμετέχοντες στο Survivor Ελλάδας